Hun ble oppdaget allerede som 17-åring, og kort etter ble hun sammen med jazzgitaristen Jørgen Ingmann, som hun giftet seg med i 1956. De to skapte seg snart et navn i Skandinavia. Hennes mann ble også internasjonalt kjent for instrumentalen «Apache», mens Grethe Ingmann selv kom inn på de tyske hitlistene med sangen «Hello Boy» i 1963. I midten av 1960-årene deltok hun på flere tyske sangfestivaler, men utenom «King of Soho» fikk hun ikke noe større gjennombrudd i nabolandet.